KOMMISSIONENS FORORDNING (EF) Nr. 549/2000
af 14. marts 2000
om fastsættelse af interventionscentrene for ris
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris (1), senest ændret ved forordning (EF) nr. 2072/98 (2), særlig artikel 8, litra a), og
ud fra følgende betragtninger:
(1)
I Kommissionens forordning (EØF) nr. 2047/84 (3) fastsættes interventionscentrene for ris, bortset fra Vercelli. Forordningen er blevet ændret flere gange, senest ved forordning (EF) nr. 695/98 (4). For at skabe klarhed vil det være hensigtsmæssigt at skifte den fuldstændig ud.
(2)
Efter at have hørt de berørte medlemsstater bør listen over interventionscentre i Spanien og Grækenland ændres.
(3)
Disse foranstaltninger bør have virkning fra begyndelsen af interventionsordningens anvendelsesperiode.
(4)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
De interventionscentre, der henvises til i artikel 3, stk. 3, i forordning (EF) nr. 3072/95, er opført i bilaget.
Artikel 2
Forordning (EØF) nr. 2047/84 ophæves.
Artikel 3
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. april 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den14. marts 2000.